text:
CAPELLE AAN DE IJSSEL – Saka forsa for di bandera i kere den bo mes. Esei ta e mensahe ku Cynthia Ortega-Martijn tin riba dia di selebrashon hulandes di e di trinta Dia di Bandera di Kòrsou.
Ortega, di Overlegorgaan Caribische Nederlanders (Ocan) ta un di e papiadónan den un sala yen den Teatro Isala na Capelle aan den Ijssel. Na promé instansha tin hopi kantamentu di gospel na e enkuentro pero tin hopi atenshon pa Dia di Bandera tambe. Na Hulanda a selebrá e hubileo aki dia 6 di yüli na Capelle aan den Ijssel.
Bistí tur na bandera
Promé be ku a selebra Dia di Bandera tabata riba 2 di yüli 1984. Na Brionplein na Otrobanda, eksaktamente trinta aña pasá, a hisa bandera di Kòrsou pa promé be.
Kontadó di kuenta Wilbert Jaoen ta un di esnan presente. E ta bistí na kolónan di e bandera di Kòrsou. Hopi blou i un strea hel. “E dia aki ta masha importante pa mi. P’esei mi ta bistí tur na bandera i e ta den mi kabes i den mi pensamentunan tambe.” Ku orguyo for di kabes e ta deklamá un pensamentu tokante e dia aki ku nos mester ta orguyoso di nos bandera ku ta simbolisá solidaridat.
Guli bolita
Tin atenshon pa e banda mas skur tambe. Kos no ta bai bon pa hopi hóben. Nan ta sali for di Kòrsou mal prepará, un hóben ku e mes no tabata muchu bon mucha ta konta. Nan ta bai pa e plaka fásil; nan ta guli bolita i tira atrako.
Ortega den su spich tambe ta menta e bandanan mas skur. “Desempleo ta haltu i hopi ta hui den kriminalidat.” I e ta pone un relashon ku ‘e bandera’ tambe. E èks parlamentario di ChristenUnie ta yama Dia di Bandera e dia ku bo ta konmemorá bo identidat. “Kere den bo propio forsa. Bo propio talentonan i bo kalidatnan. Saka forsa for di e bandera ei.”
Reprogramá bo mes
“Nos mester reprogramá nos mes”, un hòmber hóben ku ántes tabata riba mal kaminda ta bisa. Kos malu ku bo a siña bo por kita bèk tambe, e sa di su propio ekperiensha. Un otro ta saka forsa for di su religion i no tin muchu kerementu den dia di bandera. “Mi a topa dios durante di mi kiebro” un hòmber di edat medio, ku djente di oro i renchi orea lombrante ta konta. Ora el a habri e kontenido di un brandkast ku el a hòrta a bin resultá ku e no tabata yen di plaka sino yen di karchi ku e teksto ‘Hesus stima bo’. For di e dia ei e no ta hòrta mas. “Mi a haña e rikesa di dios”, e ta bisa awor.
Kontadó di kuenta Jaoen ta kere den e multikolónan di su siudat Rotterdam. Hende di Kabo Bèrdè, turko, marokano, hindustano i naturalmente kurasoleño, e ta sigui deklamá. “Mi ta di Kòrsou i mi ta orguyoso di esaki!”
Outor: Sam Jones


c: text/html

text:
Yudansa MiVaBo personal
Pasobra nos ta tene kuenta ku otro
Bo ke traha komo boluntario pa MiVaBo
MiVaBo ta konsistí di un direktiva di 7 persona I algun boluntario I konsehero. Tur ta hasi trabaou riba un baseboluntario. Tin hopi trabou, pues nos ta kontentu ku algun man pa yuda I un par di kabes pa pensa.
Loke nos mester na promé instante ta hendenan ku kontakto. Kontakto den pueblo boneriano, kontakto den e mundu di kuido riba nivel di gobernashon. Hende k u ta yuda pensa i deliberá tokante akshonnan ku MiVaBo mester tuma pa tin tur esnan ku ta traha riba tereno di maneho ta pensa i aktua den mesun direkshon i tuma desishonnan korekto riba tur frontera. Desishonnan ku ta perkurá ku personanan desabilitá por hiba un bida normal. Sin opstakulo.
Si bo tin ademas otro kualidades, tambe ta bonbiní serka nos. Yena e formulario aki bou I nos ta tuma kontakto mas pronto ku ta possible kubo pa sera konosí.
Galeria di honor
Komo kontra prestashon ku mil amor nos ta ofresébo un lugá den nos Galeria di honor di sponsornan. Hasiendo “trabou gratis” pa MiVaBo bo ta un sponsor importante!

robotstxt: allowed

filter: keep


text:
Freewinds:
SCOL BASICO WASHINGTON TA DUNA UN DANKI DI CURASON NA E MINISTERIO DI BOLUNTARIO DI FREEWINDS PA NAN AYUDO DURANTE E ULTIMO 12 LUNANAN.
Desde comienso di e pandemia E ministerio di Boluntario di Freewinds a duna prioridad na desinfecta nos scolnan. Nan a desinfecta mas di 100 scol, no iun biaha so pero varios biaha y te awor e Ministerio di Boluntario ta sigi traha pa e seguridad di e staf y di e alumnonan.Un di e scolnan, Scol Básico Washington a saca un tiki tempo pa gradici e Ministerio di Boluntario di Freewinds.
E cabesante suplente di Scol Básico Washington, sra. Mirla de Cuba, a entrega personalmente na e port Captain di Freewinds, sr. Ken Weber,un danki di e cabesante, staf y alumnonan di e scol. Nan a gradici pa e cuido cu Ministerio di Boluntario a mustra nan percurando cu nan scol a keda liber di Covid-19.
Srta. De Cuba a presenta na e Port Captain di Freewinds un cuadro traha na e scol mes.
Sabiendo cu un ons di prevención t abal mas cu un ton di cura e Ministerio di Boluntariono solamente a desinfecta e scolnanpero tambe a entrega Stay Well pamfletanan y videos cu e maestronan por usa pa instruí mayornan y alumnonan riba e proceduranan correcto c uta necesario pa preveni cu nan ta bira malo.
E pamfletanan y videonan di Stay Well, cu scolnan y henter nos isla a haya na hulandes, spaño y ingles, ta bon ilustra y fácil palesa, hasiendo nan un parti esencial di educación pa studiante di tur edad.
E cabesante di Scol Básico Washington, srta. Sharine Curiel, a bisa lo siguiente di e Ministerio di Boluntario di Freewinds:” Mi kier a gradici Freewinds y e Ministerio di Boluntario pa e asistencia otorga na nos scol den forma di desinfecta nos scol yprovee material educativo , yudando pa mantene nos studiantenan y e staf sigur. Tambe dunando e mayornan e trankilidad cu scol ta hasiendo tur loke nan por. No solamente pami scol pero pa tur e scolnan rond di nos isla.”
Freewinds lo sigi contribui den e bataya contra Covid-19 dor di desinfecta, educa y entrena te ora Aruba ta e lugar mas sigur na mundo.
Pa asistencia di e Ministerio di Boluntario di Freewinds padesinfecta bo lugar, of pa ricibi un seminario di prevención of un training con pa desinfecta bo lugar di trabou of bo cas, por favor contact susan.lora@freewinds.org of na signal +1-727-8104 of na cel 297 747-1613.
Pa haya información con bo por proteha bo mes y otronan,conbo por mantene bo cas y bo lugar di trabou sigur bishita e Howto Stay Well Resource Center online na www.scientology.org/staywel na undo bo ta waak tur e pamfletanan y video y por download nan gratuitamente. Tur e material aki ta obtenibel na spaño, hulandes e ingles y 18 idioma mas.


text:
Ta bon cu scolnan ta wordo renova te cu 2020 manera ta e plan di renovacion di scolnan existente y construccion di scolnan nobo. Pero e gobierno actual no tin solucion pa e cantidad di studiantenan cu ta wordo ubica na sitionan peligroso y no adececua pa e proposito di un scol durante renovacion di nan scol. Tambe tin cu remarca cu durante renovacion di scolnan no ta corda riba e beneficionan salarial y secundario pa cu e docentenan.
Cu renovacion y construccion di scolnan so, bo no ta hisa e calidad di enseñansa. Por ehempel, ora un docente yega cierto edad den enseñansa e no ta mira aumento ni beneficionan adicional. Ma locual si e ta haya ta mas trabounan administrativo y clasnan mas grandi.
Solucion tin, pesey POR lo bin cu solucionnan planifica, structura y balansa, cu lo bay haci e diferencia pa cu un enseñansa di calidad. Esaki POR tin como vision den su plan di accion. Un di mi metanan ta stop e malgastamento di placa na huurmento di edificionan y otro localidadnan cu no ta adecua pa scol. Door di bin cu un doorstroom school, manera por ehempel edificio di JFK cu ja ta propiedad di gobierno, asina gobierno ta baha su gastonan na huur di edificionan enormemente. E hecho cu e localidad aki ta uno central, lo bira mas facil pa e studiantenan di barionan manera Noord, Paradera, Hato, Tanki Leendert etc. yega nan destino hopi mas liher, durante renovacion di nan scol y tambe esaki por wordo uza pa middag y avond leergangen.
POR ta kere firmemente cu enseñansa ta e motor di cualkier sociedad prospero y ta conduci na desaroyo social y crecemento economico di bo pais.
Cu POR den gobernacion lo bo mira e diferencia.


text:
Comision Vision Pedagogico Aruba
Comicion Vision Pedagogico Aruba a ricibi presentacion di un
investigacion piloto cu a wordo ehecuta bou di hobennan di Aruba
Oranjestad, Aruba: Dia 3 di december ultimo e Plataforma Vision Pedagogico cu ta sostene e Comicion Vision Pedagogico di Aruba a tene su ultimo reunion di aña 2020. Como invitado special sra. Paula Kibbelaar a duna un presentacion di su investigacion piloto cu a wordo haci na aña 2019 cu 900 hoben aki na Aruba, bou di edad di 9-10 aña (5de y 6de klas).
E investigacion piloto aki a wordo realisa hunto cu Departamento di Enseñansa, Vrije Universiteit Amsterdam, Ministerio di Onderwijs y tambe IPA. E investigacion su titulo ta “Quality of life of the Aruban youth” a wordo entrega oficialmente.
Sra. Kibbelaar a duna diferente puntonan referente su resultadonan di e investigacion.
A investiga e calidad di bida den 5 area: scol, salud, relacion familiar, bario y lenguahe. E resultadonan a indica un bes mas e importancia di e relacion familiar den bida di nos hobennan y cu na momento cu esaki ta stabil e muchanan ta contento y nan calidad di bida ta bon.
Un danki na tur instancia cu tabata presente pa asina ricibi e presentacion aki: Stichting Adra, Wit Gele Kruis, Slachtofferhulp, Telefon Pa Hubentud, Famia Planea, Tienda Di Educacion, Stichting Casa Cuna, Fundacion Guiami, KPA, Veiligheidshuis, Pasadia Te Aworo, JGZ, Fundacion Respeta Mi, Fundacion Pa Nos Muchanan, Centro pa Hoben y Famia di Sociaal Crisis Plan, FADA y Departamento di Asunto Social.


text:
Awe diadomingo FOCUS a tuma contacto cu e preparador di Kiara Arends, Edgar Kock, pa haya su comentario despues di e certamen di Miss Teen de las Americas ayera nochi na El Salvador. Su prome palabranan tabata cu e ta sumamente satisfecho pa tur loke nan a logra pa Aruba y no tin palabra suficiente pa expresa e alegria y gratitud.
Kiara ayera tabata hopi trankil, cla y sigur di su mes aunke na comienso e tabata un poco nervioso, pero unabes cu Edgar a papia cu ne tur cos a bay suave. Kiara a luci formidabel riba escenario ayera nochi den su presentacion y segun e palabranan di su preparador: “Formidabel… Mihor imposibel. Kiara a traha duro di dia y anochi pa laga Aruba su nomber bon den halto. Kiara a sa di resalta den cada salida riba escenario y duna 100% di su mes”.
Pa e famia di Kiara sinta den e audiencia como tambe Edgar sigur ayera nochi tabata uno cu hopi tension. Hopi hende presente y tambe social media tabatin Kiara como e favorita pa bay cu e titulo maximo.
E comentario di su preparador riba e resultado tabata lo siguiente: “Honestamente mi a kere cu Kiara lo a logra e titulo maximo, esaki debi na su acogida grandi y desempeño durante ful e siman conhuntamente cu su presentacion, sinembargo e cuerpo di hurado a scohe diferente”.
Sigur na Aruba nos ta orguyoso con Kiara Arends a luci den su presentacion riba escenario y su logro como; Virreina de las Americas, Best Body, Best Designers Gala Dress y Best Stylist 2018.
E reconocimentonan internacional pa Edgar ta un sin fin pa menciona, pero sigur e ta orguyoso di retene e titulo di Best Designer pa 3 aña consecutivo pa Aruba den persona di Hilary Gibbs, Danna Garcia y Kiara Arends respectivamente. E momento cu Edgar a ricibi e dos premionan, el a sinti’e hopi emociona y contento, pasobra e premio di Best Stylist ta prome biaha e ta wordo reconoci den un certamen internacional. Esaki pa Edgar ta e fruto di a traha duro pa 1 siman largo pensando cada look, cada cambio, cada strategia cu awe por a wak e logro su tras. E emocion cu el a sinti ora nan a anuncia su nomber como Best Designers 2018 cu un triplete y di biaha nan a menciona pa e no bay leu paso cu el a gana tambe Best Stylist 2018. Edgar ta super orguyoso como tambe contento di trece otro premio importante pa nos dushi isla Aruba.Un pabien Grandi ta bay na Kiara Arends como Virreina de las Americas 2018 y Best Body como tambe Edgar Kock cu su premionan di Best Designers y Best Stylist 2018 den e certamen di Miss Teen de las Americas 2018. E yegada di Kiara Arends ta mayan atardi cu e vuelo di Avianca Airlines y ta spera cu nos por duna nan un bonbini caluroso pa e tremendo trabou realisa den nomber di Aruba.


text:
Awe tardi lat den kareda di 6:30 pm famia nan a jama polis pa informa nan ku tin un homber ku a bai laman for di 3 or di marduga i no a regresa bek.
E homber aki di inisial U.P. a bai piska su so den e boto jama Flipper.
Famia nan ta preokupa paso e no sa tarda asina pa jega tera.
Polis a pone wardakosta na altura i mesora a start un buskeda riba laman.
E avion di wardakosta tambe a wordu saka pa juda den e buskeda.
Ainda no a enkontra e piskado aki ni e boto.
Mas boto tambe ta judando den e buskeda riba laman.
Si ken ku ta por a tende algu of mira algu nan por drenta mesora den kontakto ku polis.
FUENTE:AIMED AYUBI.
NOTISIA KU BO POR KONFIA.


text: Diadomingo anochi RCA ta bolbe piki 3 punto, cu golnan di Gregory Gomez, Jean-Luc Bergen y Andrew Martinez, Tricolornan ta vence 3-1 contra Bufalonan di JTL. Diabierna awo pa 8or den CDGPT e partido lo ta uno hopi interesante ora Soldatnan di Solito topa e Pumanan di Piedra Plat cu ta enbusca di nan prome victoria. E popular Top Clash di futbol aki ta hiba un rivalidad di 15 anja desde Britannia a subi Divishon Honor y nunca mas a baha bek. Na e fanaticada Tricolor, THE ATHLETES FOOT ta regala un Gift Certificate den half time. Tambe High Performance lo percura pa un tremendo ambiente den e Tribune di RCA cu ta home-team y lo sinta bandi panord entrada pega cu e Gym. Dal bo bisti Rood Wit Blauw, yega wega tempran bo disfruta di un dushi ambiente. Entrada ta Awg 7.00 mucha te 12 anja ta Awg 1.00 y full e plaka recauda na porta ta pa bo ekipo RCA. Tambe tin na venta e jersey tricolor pa solamente Awg 15.00. Danki na e imagennan di Futbol Aruba. #RCApaBida


text:
Den luna di ougùstùs e Panel Intergobernamental di Kambio di Klima di Nashonnan
Uni (IPCC) a kuminsá emití su di seis informe tokante kambio di klima. E promé
volúmen ku a sali ta trata estado di klima mundial. Den e volúmen aki ta duna e
último informashon sientífiko relashoná ku estado di nos klima, kombinando datonan
di opservashonnan di paisnan i avansenan riba tereno di siensia di klima. Tambe a
desaroyá senarionan pa futuro klima usando simulashon global i regional di klima.
Kambio di klima ta afektando kaba vários region habitá rònt mundu den un forma mas
struktural ku wer i klima ekstremo, manera kalor eksesivo, áwaseru torensial i sekura
largu. Tambe e promedio di temperatura mundial a subi ku 1.07°C (+/- 0.3) den e
último 10 añanan riba e promedio pre-industrial. Meskos temperatura di superfisie di
laman a subi ku 0.2-1.0°C den e último añanan. Nivel di laman a subi mas lihé ku a
premirá den e último añanan. Esaki ta algun di e kambionan ku a opservá.
Usando e modelonan di klima ku e senario mas optimista, ta premirá ku den e dékada
ku ta bai bini e temperatura di 1.5°C lo wòrdu surpasá. Esaki lo nifiká ku mas wer i
klima ekstremo lo bira mas frekuente.
E reto pa islanan lo ta planifikashon pa redusí e vulnerabilidat pa wer i klima
ekstremo, i pèrdida di biodiversidat dor di kambio di klima den e dékadanan benidero.
Den e kuadro aki e komishon nashonal di UNESCO a lanta e Grupo di Trabou
Kambio di Klima, presidí pa Servisio Meteorologiko Kòrsou. E meta ta pa enkaminá
un proseso pa yega na un road map. E promé paso tabata pa hasi un evaluashon na
Kòrsou tokante kambio di klima. Den e rapòrt ku a sali na 2020 ta deskribí e pasonan
di kiko ta e situashon aktual na Kòrsou i kon pa yega na un asina yamá roadmap.
Mirando ku kambio di klima lo tin impakto riba gran parti di nos komunidat, ta
importante pa tantu sektor públiko, komo sektor privá, akademianan i NGOs por
partisipá den desaroyo di e plannan di adaptashon i suavisashon. E plan aki ta wòrdu
rekomendá den e Akuerdo di Paris.
https://www.meteo.cw/Data_www/pdf/pub/Curacao%20Climate%20Change%20Poli
cy%20Asssessment.pdf
Un plan stratégiko a wòrdu trahá ku e vishon kon pa hasi Kòrsou mas resiliente pa
peligernan di naturalesa, pèrdida di nos biodiversidat, un pais klave den energia
renobabel. Pa por logra esaki ta lanta un plataforma pa interkambiá teknologia i
siensia pa realisá e ophetivonan. Curaçao Climate Change Platform lo konsistí di
organisashonnan di tur gremionan kaminda e enfoke lo ta pa desaroyá strategianan di
adaptashon i mitigashon pa Kòrsou.
Ta hasi un invitashon na tur organisashon ku tin áreanan di interes kumun pa inskribí i
asina partisipá riba e plataforma. Pa mas informashon por tuma kontakto via di e mail:
Secretariat.CCCP@meteo.cw
PLATAFORMA PA KAMBIO DI KLIMA KÒRSOU
Den luna di ougùstùs e Panel Intergobernamental di Kambio di Klima di Nashonnan


text:
EDADISMO / DISCRIMINACION PA EDAD
EDADISMO / DISCRIMINACION PA EDAD
Den cuadro di e iniciativa di F.A.A. “bisa NO na abuso di anciano” (desde 2011) awe dia
mundial di nos grandinan F.A.A. ta enfoca entre otro riba e fenomeno global di edadismo of
discriminacion pa edad cu a yega e punto di un pandemia.
E discriminacion pa edad ta un fenomeno global cu tin consecuencianan grave pa hende y
henter e comunidad. Edadismo ta referi na stereotiponan y discriminacion contra hende di
adulto mayor basa riba e simpel caracteristica esta: di “Edad di 60+”.
Segun informe mundial di Organisacion di Estadonan Uni (‘United Nations’) riba
discriminacion pa edad, mita poblacion mundial ta contra hende di adulto mayor.
Discriminacion pa edad a resalta den diferente area durante e pandemia di COVID-19.
Algun ehempel di esaki ta desemboca den odio cu ta wordo expresa den discurso publico y
rednan social. Hasta cu unda e palabra holocausto a cay. (di esaki tin diferente ehempel,
incluso den mundo medico: e fenomeno di ranka plug, isolacion na cas y den institutonan
di tur hende riba di 65, den mundo financiero, mundo bancario, abuso verbal, etc. etc.)
E fenomeno di edadismo aki tambe a wordo enfatisa pa Secretario General di Nacionnan
Uni, esta Antonio Guterres. Hopi ta e hende di adulto mayor cu tambe ta reconoce cu
COVID-19 a intensifica discriminacion pa edad y e estigmatisacion di hendenan di adulto
mayor.
A pesar di su impacto dañino, e discriminacion pa edad ta sigui di ta pa gran parti
desconoci, pa hopi gobiernonan. Hasta di ta wordo considera ainda mas aceptabel den
comparacion cu otro forma di discriminacion.
Na nivelnan mundial ya a cuminsa studia e fenomeno aki y a propone algun estrategia con
ataca e fenomeno aki. (Global strategy and action plan on ageing and health (2016–2030))
Algun punto cu ta resalta den e strategianan aki ta :
• pa hiba campaña pa sensibilisa comunidadnan riba discriminacion pa edad
• pa duna bos na e persona di edad pa nan por comparti experiencianan real di
discriminacion pa edad
• Crea sinergia cu trabounan di conseho di derechonan humano y enfoca, muy en
particular, riba derechonan humano di e hende di adulto mayor riba ‘Dia Internacional di e
Persona di adulto mayor’ y dia 15 di juni dia mundial contra abuso di nos grandinan.
E contenido di proteccion y inclusion di nos grandinan ta algo cu mester mas atencion.
F.A.A. lo sigui cu e lucha pa un dia Aruba tambe por conoce banda di e leynan contra
abuso di mucha, di bestia (cacho), di plastik, etc. pero tambe leynan pa proteccion y
inclusion di nos grandinan, leynan pa promove salud y bienestar den vehes. etc. Tur
esakinan por sosode pa medio di reorientación di nos comunidad di tal manera cu nos
sociedad lo percibi ciudadanonan di edad y atende nan cu respet. Tur esaki segun ‘Plan di
Accion Internacional di Madrid riba envehecimento (2002).


text:
KRALENDIJK – Despues di a eliminá S.V. Estrellas di Nort Saliña ku skor di 2-1 den partido ku prolongashon den e último semifinal djárason último den oranan di anochi den Stadion di Playa, s.v. Vespo di Rincon, ta drenta final di e torneo Kopa FFB 2020 ku ta tuma lugá mañan anochi 8’or kontra S.V. Young Boys di Nort Saliña.
E último partido semifinal di e torneo te ku awó faltando e final mañan anochi, a kibra “record” pa loke ta asistensia na e partidonan di e torneo ku tabata bon bishitá. Un total di 1274 fanátiko a paga pa mira e partido, di kua 932 adulto, 258 mucha i 84 fanátiko 60+.
Tabata un partido ku den promé mitar di e partido, s.v. Estrellas na di 23 minüt di e partido ta bai dilanti 1-0 ku gol di Sigrel Burnet. Na di 26 minüt Jmeson Piard ta hinka e gol diempate pa s.v. Vespo hasi e partido 1-1, skor tambe ku e partido a parti na dos kuné pa sosiegu reglamentario di e partido. Si dos mitar e ekiponan a subi tereno buskando e gol pa bai den bentaha i no ta logra. E partido ta finalisá 1-1 i mester a bai den prolongashon di 2×15 minüt pa yega na un ganador. Den e prolongashon, na di 100 minüt di e partido, Christopher Papa Isenia ku tremendo tiru liber fuera di alkanse di e portero, ta hasi e partido 2-1 na fabor di s.v. Vespo.
Despues di esaki no tabatin novedat i Vespo ta gana e partido 2-1 i pasa pa final mañan anochi 8’or kontra s.v. Young Boys den Stadion di Playa.
E partido aki tambe ta premirá ku esaki lo hala basta hende, mas ku djárason último, kibrando asina tambe e ”record” di tur e partidonan di e torneo.
Mañan anochi 7’or lo kuminsá tambe ku e seremonia di e klousura di e torneo 60 aña di FFB ku ta nos federashon di futbòl di Boneiru. Lo tin tambe e diferente diskursonan, entrega di rekuerdonan i na final di e partido entrega di Kopa FFB 2020. Tambe lo tin animashon musikal di Ritmiko Timon Krioyo.
Riba potrètnan e timnan di S.V. Vespo i S.V. Estrellas, tambe outornan di e golnan di e partido.


text:
NO TIN NINGUN PROBLEMA ENTRE JACINTA CONSTANCIA I MFK
NO TIN NINGUN PROBLEMA ENTRE JACINTA CONSTANCIA I MFK
Resientemente a sali den medio di komunikashon i riba retnan sosial ku tin problema entre Jacinta Constancia i MFK.
Ta bèrdat ku tabatin diferente kombersashonnan entre MFK i sra. Jacinta Constancia riba diferente senario tantu promé ku e sentensia i tambe despues di su sentensia den korte.
Pero semper e kombersashonnan aki a tuma lugá den bon esfera, ku e interes di tantu MFK i tambe interes di sra. Jacinta Constancia na promé lugá. Esaki ta masha normal den un partido polítiko ku mester antisipá riba desaroyonan interno i eksterno.
Ta basá riba esaki den mutuo akuerdo entre MFK i sra. Jacinta Constancia a palabra ku e lo no aparesé riba lista di MFK pa e próksimo elekshon. Esaki ta pa sra. Constancia por dediká tempu, den tur trankilidat pa atendé su kaso den korte di kasashon.
Jacinta Constancia ta un miembro di MFK di promé ora i nos ta apresi’é komo ser humano i tambe pa e aporte ku su persona a duna i ta sigui duna na MFK. Na su debido tempu sra. Jacinta Constancia lo emití un konseho di voto pa un di e kandidatonan ku lo ta riba lista di MFK pa elekshon di mart 2021.
MFK i sra. Jacinta Constancia ta lamentá e konsternashon ku hinter e situashon aki a krea den komunidat i serka simpatisante nan di MFK.
Nos Kurason ta Sigui Bati pa Kòrsou.
Sithree “Cey” van Heydoorn Gilmar ‘Pik” Pisas Jacinta Constancia
Presidente di MFK Lider Politiko di MFK Miembro di Parlamento


text: Dialuna anochi a drenta informe di un accidente inda cu un vehiculo lo a bolter y ta na candela, mesora a dirigi tanto polis, ambulans como tambe e equipo di rescate di bombero na e sitio. Na yegada di e patruya ma e sitio a bin compronde for di un chauffeur cu a declara cu e Hyundai Accent biniendo si tras a dal e, kita bay den banda, dal palo di lus y bolter. E impacto aki a causa cu e wheel di e auto dilanti a kibra y keda dibanda. E Hyundai Accent cu tabata maneha pa un dama a logra sali di e auto cu su mesun forsa. E tabata na tino y tabata keha di masha hopi dolor. Na yegada di e ambulans nan a atende e victima, mientras na yegada di bombero a bay den standby ya cu e auto por a pega na candela. Elmar a ser avisa ya cu ademas di a kibra e palo di luz e coriente to alta voltaje a keda connecte, pues e coriente no a bay y e palo tabata colga, Elmar mester a kita coriente pa por a traha riba e palo di luz. Ambulans a transporta e victima pa hopital. Polis a sera e caminda pa asina eherce nan investigacion pa haya sa realmente con e accidente aki a sosode


text:
Afkondigingsblad mal traha, autoridad a priva ciudadanonan di nan libertad.
A bin sali na cla cu tin un fayo a ser cometi cu e afkondigingsbladnan 137, 138, 143, 144, 146, 147!. Specificamente e articulo 2 lid 1 unda antes no tabata menciona fecha, por mira e AB136 unda no tabata tin fecha scirbi (pues e tabata conta pa tur e dianan cu e AB136 tabata na vigor) pero pa e afkondigingsblad 137 a pone e fecha 19 september 2020 (pues riba e dia ey e ta prohibi pa ta riba caya). Pa e AB138 ta poni solamente e fecha 22 september 2020. Pa e AB143 ta solamente 25 september 2020. Pa e AB144 ta solamente 28 september 2020. Pa e AB146 ta solamente 1 oktober 2020, Pa e AB147 ta solamente 4 oktober 2020.
Saca boso som si acaso bo a ser deteni e otro fechanan entre di 20 di september 2020 pa 6 di oktober 2020 cu excepcion di esnan menciona aki riba bo a ser deteni inhustamente y bo a ser priva di bo libertad.


text:
- Formulario yena triplifica (tres);
- Si ta trata di un persona huridico (Fundacion, NV of BV), mester entrega un prueba di inscripcion den e registro mercantil di e Camara di Comercio.
Inscripcion rapido di un marca (waren of dienstmerk)
Descripcion
Den caso cu mester inscribi un marca den un forma rapido por haci uzo di e registracion rapido. Aki tambe mester uza e formulario pa inscripcion di marca (Formulier 1ste indiening waren- of dienstmerk)(mester entreg’e den tres ehemplar). Ta sigui e mesun procedura cu esun di e inscripcion normal, unda ta exigi e mesun datonan. Solamente e suma cu mester paga ta diferente y ta trata bo peticion den tres dia.Despues ta notifica bo persona si e marca cu bo a entrega ta bin na remarca pa inscripcion/registracion.
Unda pa pidi'e? / Mas informacion na
Kico mi tin di hiba cu mi?
Cuanto e ta costa?
Despues cu tuma e peticion pa registra bo marca den tratamento, bou di ningun circunstancia bo ta haya bo placa bek.
Cuanto tempo ta dura pa hay'e?
Den caso cu Oficina di Propiedad Intelectual tin obhecion pa inscribi un marca, e persona cu tin derecho riba e marca mester cancela esaki prome. Despues di procesa e cancelacion, Oficina di Propiedad Intelectual por entrega e prueba di inscripcion. Si no tin obhecion Oficina di Propiedad Intelectual ta informa despues di tres dia cu por inscribi e marca cu e notificacion pa paga e sumanan di registracion cu falta.


text:
Apenas algun minuut di a haya e tristo noticia cu su casa a fayece, un ciudadano Boliviano cu kier a wak un biaha mas e curpa di su casa a bin sorpresa un verpleeger abusando sexualmente di e cadaver, acto cu ela denuncia na autoridad.
E hecho a wordo confirma pa polis, cu a identifica e verpleeger yama Grover Macuchapi. Un homber di 27 aña, cu a wordo deteni pero a para ariba cu e no ta corda nada di e hecho ey.
Segun a wordo splica, famia di e difunto, di 28 aña, tawata ausente pa realisa algun pago y momento cu nan bin bek a bin topa cu e verpleeger teniendo sex cu e cadaver.
“E momento cu e curpa di e difunto tawata wordo hiba pa e mortuario di hospitaal, familiarnan a bay pa regla e entiero, ora cu casa a yega bek e ta haya e homber di 27 aña teniendo relacion cu e cadaver di su casa”, asina Douglas Uzquiano, hefe di recherche a declara na prensa. “E verpleeger tawata cometiendo un acto yama Necrophilia(tene relacion sexual cu un cadaver), cu ta castigabel”, ela agrega.
Segun e vuido,”ma yega y a haye ta move, ma dal e ora ma wak esey y su carson tambe tawata baha”.
Mientras tanto, autoridadnan a splica cu Macuchapi ta wordo acusa di a tene sex cu e cadaver y otra ofensa nan, specialistanan ta studiando e caso pa asina busca un manera pa dune un castigo mas halto.


text:
Detenido peligroso ta huy
Ayera pa 4.15pm e bewaker di CEA, cu ta esun cu ta atende cu presonan na warda di polis, a pone e chef van...
Bill Cosby condena pa asalto sexual
Hues a condena actor/comediante Mericano Bill Cosby (80) pa asalto sexual di ex hungado di basketball Andrea Constand na 2004. El a wordo haya...
Acuerdo Unidad di Mensenhandel y Mensensmokkel firma awe
Awe e acuerdo di e lantamento di e Unidad Mensenhandel y Mensenmokkel a wordo firma pa minister di Husticia, Seguridad y Integracion, procurador-deneral di...
Di dos morto den trafico
Ayera anochi un di e 3 victima di un accidente fuerte na Meiveld riba dialuna pasa, a fayece. Ta trata di Johanna C. Pourier-Croes...
Setargate: ex trahado Koolman ta admiti labamento di placa 1,3 miyon dollar
Departamento di Husticia ta informa cu ex trahado Egbert Yvan Koolman (49) a declara su mes culpabel di conspiracion di labamento di placa. E...
Venezuela habri frontera cu islanan ABC bek
ORANJESTAD - Trafico aereo y maritimo por continua entre Venezuela cu Aruba, Corsou y Boneiro awor cu Reino a firma un acuerdo diasabra cu...
Den juli: Crisis heffing 2.5% riba BBO y BAZV pa un total di 6%
“Locual nos ta pidi di comunidad no ta facil, pero no tin otro forma.” Asina prome minister ta expresa riba introduccion di e crisisheffing...
Manera Bon Dia Aruba a publica varios biaha: ‘Citgo on hold’
CITGO Aruba mester 'slow down' su proyecto planea pa rehabilita refineria na San Nicolas pa via di sancionnan di gobierno Mericano contra e accionista...
Detencion a cay den caso di asesinato na De Vuyst
Ministerio Publico (OM) ta informa cu ayera tardi polis a detene un persona riba sospecho di ta envolvi den e morto violento di e...
Tiramento na un scol na Florida cu varios morto y herido
Tabata tin un tiramento pisa na un scol secundario na Parkland, Florida (Stoneman Douglas High School) algun rato pasa, cual ta wordo categorisa caba...


text:
KRALENDIJK – E echo ku e islanan karibense a duna un kontribushon importante na liberashon di Reino Hulandes den Segundo Guera Mundial no ta konosí seka tur hende. P’esei na Boneiru tur aña ta konmemorá esaki.
E Asosiashon di Veterano Boneiru pa motibu di e krísis di corona , meskos ku na Hulanda, riba 4 di mei a tene un konmemorashon adaptá. Públiko no tabata pèrmití di ta presente i a strim e momento online pa e otro veteranonan. Den un setting íntimo a tene dos minüt di silensio i tabata tin un momento pa pone un krans.
.Outor Marit Severijnse (Na Hulandes)
Kada veterano ta eksperensiá e dia aki na su mes manera. Robert Straus ku su ochenta aña ta e veterano di mas bieu di e asosiashon. Trintitres aña e tabata den servisio militar. Su pensamentunan e dianan aki ta bai pa su tata ku ta derá na un kampo di honor na Indonesia. Poko tempu ei el a bishitá esaki pa promé bia den su bida. “Nos por gradisí Dios na rudia pa 75 aña di libertat, pasobra a duna hopi pa haña esaki.”
‘Tin bia mi ta soña tambe di e tempu ku mi tabata den un kampamentu komo mucha hóben’
-Veterano Robert Straus
Veterano Joop van der Linden tambe tin 80 aña, pero e ta nèt un tiki mas jòn ku Straus. El a pensa na tur kos ku a sosodé den pasado. “Mi a nase promé ku guera, ke men mi a pasa den tur kos. Nos mester a lucha pa nos pan. E kos ta profundo den mi mente.”
Tòg tur dos e veteranonan ta atmití ku no ta riba 4 di mei so nan ta pensa riba pasado. “Henter aña mi ta haña memoria ku ta pasa. Tin bia mi ta soña di e tempu ku komo mucha hóben mi tabata den un kampamentu’, Robert Straus ta konta.
Joop van der Linden hopi bia ta pensa riba esaki algun siman promé ku e konmemorashon kaba. “E ora ei bo ta tende algu tokante e konmemorashon binidero i e ora ei e kos ta lanta atrobe. Pa mi ta manera un sine grandi i e no ta pasa awe so.”
E papel di e islanan den Segundo Guera Mundial
Durante di Segundo Guera Mundial e islanan tabat adi importansha esensial pa suministrá kombustibel pa Defensa. P’esei tabata tira riba e islanan tambe. Atakenan di torpedo for di supmarino aleman na Aruba na 1042 a destruí tènker i otro barku. Na Kòrsou a torpediá e bapor tènker Rafaëla.
Na diferente manera tabata kolekta sèn na e islanan, paña i kos pa e Hulandesnan na Europa ku tabata sufri. Asina empleadonan di Shell mensualmente tabata duna un parti di nan salario pa liberashon di Hulanda. Tambe a lanta Prins Bernhard Fonds ku kua e islanan tabata spar sèn pa arma ‘pa kore ku e enemigu for di Hulanda’.


text:
Limburg Hulanda:
Polis despues di un investigacion intensivo a detene un homber y un muhe procedente di Limburg, nan a keda deteni como sospechoso principal pa abuso sexual cu 7 mucha muher chikito
E caso a cuminsa dia 12 di juni ultimo, na momento cu mayornan di un mucha muhe di 2 aña a yega cas despues di a sali. E muher sospechoso a babysit nan yiu den nan cas. Despues cu e sospechoso a bay, e mayornan a dicidi di bay mira e grabacion for di e camara cu tabata instala den e camber di nan yiu y pa nan sorpresa nan a mira con e babysitter tabata abusando sexualmente di nan yiu chikito. Mesora nan a pone polis na altura.
E mesun anochi aki autoridad a haci un entrada hudicial na cas di e babysitter. E la keda deteni, tambe den su cas durante un buskeda autoridad a confisca varios articulo, entre otro harddrive, USB etc cu nan a haya den e cas. For di e imagennan capta den camber di e criatura por a mira bon cla, cu durante cu e babysitter tabata abusando di e mucha e tabata den contacto via videocall cu un otro persona. Aki tabata trata di un homber di 58 aña di Noord Limburg. Autoridad mesora a haci un entrada hudicial na e cas di e homber tambe y a confisca varios portable hard drive.
Segun vocero policial di Limburg, e dos sospechosonan aki ta conoci di otro, pero no ta conoci di husticia.
For di investigacionnan haci pa e team yama Team Grootschalig Opsporing (TGO) a sali na cla cu e muher desde 2019 via diferente babysit sites tabata ofrece su servicio di babysit, durante e investigacion a bin resulta cu cerca 6 famia, unda e sospechoso a babysit, e la comete actonan di abusonan sexual cu muchanan chikito. En total 7 mucha muher a wordo abusa pa e babysitter aki. Durante cu esaki a sosode, tabata trata di muchanan di entre 1 pa 6 aña cu a bira victima di abuso sexual. E famianan mesora a haya ayudo psychologico y guia di slachtofferhulp.
E abuso a wordo filma pa e babysitter tambe y e imagennan aki a wordo manda pa e sospechoso di 58 aña. NO tin indicacion cu e imagennan aki a sigui wordo manda pa mas hende of por ehempel a wordo geload riba e darkwebnan.
Segun Fiscal: Un cos ta bon cla, 7 mucha muher chikito a bira victima di abuso sexual. Tambe e la sigui bisa cun for di investigacion haci, no ta mustra cu lo por tin mas mucha cu por a bira victima di abuso sexual di e babysitter aki.


text:
KRALENDIJK – Dia 15 di novèmber pa di kuater biaha ta selebrá Dia Mundial pa Pobernan. E mensahe di Papa Fransisco ku e lema di e aña aki: Sea generoso ku hende pober ( Sirag 7:32), saka man i yuda e pobernan. E lema di e aña aki ta invitá nos pa saka un man i yuda nos próhimo den nesesidat. E ta enkurashá nos pa karga e peso di esunnan mas vulnerabel. Di e forma aki nos ta kumpli ku e palabranan di San Pablo: pa via di amor sirbi otro. Pasobra por resumí henter Lei di Moises den esun mandamentu akí: ‘Stima bo próhimo manera bo ta stima bo mes. (Galatanan 5:14). Apostelnan ta siña nos ku libertat ofresé via e morto i resurekshon di Hesus Kristu ta hasi nos individualmente responsabel pa sirbi otro, espesialmente esunnan di mas vulnerabel. Esaki no ta un opshon pero mas un siñal di un fe auténtiko ku nos ta profesá.
E buki di Sirag por yuda nos den esaki. E ta sugerí maneranan konkreto pa duna aporte na esunnan mas vulnerabel. E ta bisa nos pa duna simpatía na esunnan ku ta den doló. No faya ku esun ku ta yora. (Sirag 7:34). E temporada di e pandemia aki a forsá nos pa tene isolashon estrikto, hasiendo imposibel pa mira i konsolá nos amigunan i konosírnan den nan pena di a pèrdè nan ser kerínan. Den Sirag nos ta lesa tambe pa no keda sin bishitá esunnan ku ta malu (Sir. 7:35). Pero nos no tabata apto pa tabata serka esunnan ku tabata sufri, i na mes momentu nos a bira mas konsiente kon frágil nos mes bida ta. E palabra di Dios no ta pèrmití pa satisfakshon propio, E ta empuhá nos kontinuamente pa aktua ku amor.
Den e trayekto di enkuentro ku e pobernan diariamente, laga nos saka nos man i yuda nos próhimonan den nesesidat. I no dis rèk man so pa atendé ku nos kòmpiuter, tèblet i telefón. No laga nos ta indiferente, hasta un smail ta duna alivio na esnnan mas vunerabel. No laga nos pensa ku ayudo na nos vulnerabelnan ta responsabilidat di otro. Un yamada pa nos ban den orashon pa asina move mas hende den nos komunidat pa saka man i duna un ayudo na esunnan den mas nesesidat den nos komunidat. Caritas Boneiru lo dediká un dia spesial na esunnan mas vulnerabel den nos komunidat.


text:
GGz Curaçao
Ken nos ta?
Komo fundashon mama, ‘Stichting Geestelijke Gezondheidszorg Curaçao’ (GGz Curaçao) ta responsabel pa garantisá e konsistensia di kuido di e institutonan afiliá ku ta ofresé kuido riba tereno di salú mental.
GGz Curaçao ta manehá i ta duna sosten na:
- Stichting Algemeen Psychiatrisch Ziekenhuis Dr. David Ricardo Capriles, Klínika Capriles,
- Fundashon pa Maneho di Adikshon, FMA,
- Stichting Centrum voor Kinder- en Jeugdpsychiatrie, Yudaboyu,
- Fundashon Sonrisa, pa bibienda ku guía
E fundashonnan akí ta ofresé nan servisio na komunidat di Kòrsou i huntu nan ta konta alrededor di 300 trahadó.
Nos mishon
Nos ta konsiderá tur hende komo igual, apesar ku tin biaha e diferensianan por ta grandi. Tur hende ta buska felisidat, amor, rekonosementu i satisfakshon i tur hende tin mesun derecho riba esei. Tambe hendenan ku pa motibu di problemanan mental, riba nan mes forsa no por logra duna kontenido na un bida felis i ku sentido.
GGz Curaçao ta dirigí su mes riba mantenshon, rekuperashon i promoshon di e salú mental di hende ku problemátika sikososial i/o sikiátriko i di esnan ku ta kore e riesgo pa desaroyá e problemátika aki, i ta sali na defensa di tur prekondishon nesesario pa logra esaki.
Den nos trabou nos ta laga e siguiente ponensia guia nos:
Huntu traha na kresementu i rekuperashon
Nos vishon
Nos vishon ta duna e bista ku nos tin di futuro i kiko ta nos ambishonnan na plaso largu. Pero tambe: “kiko nos ta para p’é, kiko ta konektá nos, ken nos ke ta?”
Nos vishon ta konsistí di dies parti, kompletá ku tres balor núkleo:
- Ta ofresé kuido di salú mental na Kòrsou for di un totalidat koherente di fasilidat. E fasilidatnan akí ta organisá den vários fundashon. GGz Curaçao ta proveé e maneho di e fundashonnan akí i di e manera akí ta garantisá e relashon i kordinashon mutuo. Den esaki ta rekonosé ku e diferente fundashonnan ta sirbi nan propio gruponan di kliente i mester di un sierto libertat pa por reakshoná di nan mes manera riba e petishon di nan gruponan di kliente
- GGz Curaçao ta brinda su fundashonnan un skala kompleto di servisionan di sosten i di tal manera ku e ta kontestá e espektativa di e fundashonnan pa loke ta trata e nivel di e servisio akí. Pues ta trata di un relashon kliente-suministradó.
- Den e límitenan di loke ta alkansabel, e fundashonnan di GGz Curaçao ta traha bon huntu ku tur stakeholder relevante pa e grupo di enfoke. Bou di stakeholder nos ta enserá en todo kaso e ret sosial di e kliente, dunadónan di trabou, kompania i skol, dunadónan di kuido i organisashonnan sosial.
- E guía na personanan ku problema síkiko ta dirigí riba kresementu i rekuperashon i di tal forma ku e personanan akí ta ekperensiá nan eksistensia komo felis i ku sentido (atrobe). Karakterístika den esaki ta ponementu di e kliente sentral ku rekuperashon komo meta i rehabilitashon komo método. Ta bai pa (re)integrashon di e kliente den komunidat.
- Tur fundashon di GGz Curaçao ta duna kontenido na e konsepto ‘ambiente kurativo’. Un ambiente kurativo ta keda kreá dor di edifisionan trankilisante ku un interior agradabel. Enbolbimientu aktivo di famia i komunidat tambe ta forma parti di un ambiente kurativo. E papel ku trahadónan por hunga den stimulá e ambiente akí ta haña hopi atenshon.
- GGz Curaçao i su fundashonnan ta brinda produkto i servisionan na nivel haltu i ku esei ta kumpli ku espektativa di klientenan, gobièrnu i finansiadónan tin di nan. Aparte di e kuido na klientenan ta pensa tambe den esaki na servisionan na otro partido den kual kolega-institutonan di kuido.
- Kaminda ta relevante i ku sentido, e fundashonnan di GGz Curaçao ta dirigí nan mes riba prevenshon di problema síkiko bou di gruponan vulnerabel. Esaki saliendo for di e pensamentu ku señalamentu i intervenshon trempan ta sirbi e kliente i su ambiente e mihó.
- Innovashonnan riba tereno di kuido pa salú mental ta sali parsialmente for monitoreo di desaroyonan internashonal i determinashon di e posibel nifikashon pa GGz Curaçao, su fundashonnan i nan gruponan di enfoke.
- Den su maneho GGz Curaçao tin atenshon pa anda responsabel i inovativo ku e rekursonan na su disposishon. E ta rekonosé e importansia di un uso kuidadoso di e medionan finansiero i prinsipionan di bon dunadó di trabou ta guia su maneho di personal. Banda di esaki, GGz Curaçao ta deseá di karga un responsabilidat sosial dor di apliká ideanan den kuadro di un ekonomia bèrdè, es desir anda di forma duradero ku e rekursonan disponibel.
- Kolaboradónan ta traha huntu den un kultura ku ta sigur. Un kultura asina ta karakterisá su mes dor ku kolaboradónan ta sinti nan mes liber pa krítikamente wak nan mes aktuashon i esun di un otro i tambe hasi ku por papia di esaki pa huntu for siña for di dje. Kolaboradónan ke tambe ku klientenan ta den bon man. Ofresé kuido sigur na klientenan ta forma un meta komun di tur kolaboradó.
Nos balornan núkleo
GGz Curaçao ta manehá un kompas étiko ku ta duna rumbo na e manera ku nos ta traha den nos fundashonnan. E kompas akí ta enserá tres balor núkleo ku ta den liña ku nos vishon i ta yuda realisá nos metanan.
Kompromiso
Nos ta komprometé na klientenan, koleganan i komunidat. Saliendo for di un sintimentu di union i igualdat, nos ta kontribuí na e mishon di GGz Curaçao.
Kapasidat
Nos ta kapasitá den nos profeshon. Kliente i koleganan sa kiko nan mag di spera di nos. I nos ta siña kontinuamente pa tene nos konosementu na nivel.
Konfiabilidat
Nos ta konfiabel. Palabra ta palabra. Nos ta hasi loke kliente i koleganan mag di spera di nos.
Organisashon den un bista
Maneho diario ta den man di Konseho di Direkshon, señor Henk Kamsteeg.
GGz Curaçao konosé e modelo di Konseho di Supervishon. E tarea i kompetensianan di e Konseho di Supervishon ta ankrá den statutonan di fundashon, den e propio reglamentu i esun di Konseho di Direkshon. E Konseho di Supervishon ta supervisá funshonamentu di e maneho i ta evaluá (e miembronan) di e Konseho di Direkshon.
E Konseho di Supervishon ta konstistí di:
Sra. dr. mr. R. Martina-Joe, sikólogo, hurista, presidente
Sr. E.L. Jacobus, médiko, miembro
Sra. drs. G. Schorea, RA, CAMS, miembro
Sra. D. Sluis-Bazoer, miembro/HR
Sr. B.P. Bito, miembro/finansas


text:
ceremonia apertura
-
News
Atletanan impresiona cu Ceremonia di Apertura
Atletanan di Aruba a keda impresiona cu e Ceremonia di Apertura di e Weganan di Playa di Rosario.#equipoaruba #rosario2019 Posted…Read More »
-
News
Ceremonia Apertura Rosario 2019
Riba e plaza Monumental a la Bandera a tuma lugar e Ceremonia di Apertura cu a conta cu mas di…Read More »
-
Barranquilla2018
Atletanan na e apertura di Barranquilla2018
Jeandry Mathilda ta conta mas di su experiencia durante di e inauguracion y como tambe splica mas riba su preparacion…Read More »
-
Barranquilla2018
Bunita Ceremonia di Apertura
Ceremonia Apertura Weganan Centroamericano y del Caribe, Barranquilla2018.Read More »


text:
joel kuiperi
-
Cochabamba
Joel ta jega Aruba
Entrevista cu nos medayista di Plata den e Weganan Sur Americano Cochabamba 2018, Joel Kuiperi y su kerida mama Sra.…Read More »
-
Cochabamba
Medayista di plata Joel ta bek
Medayista di Plata den e Weganan Sur Americano Cochabamba 2018, Joel Kuiperi a regresa bek Aruba. Un regreso cu sentimento…Read More »
-
Cochabamba
Joel su prome palabranan despues di gana Plata
Medayista di Plata, Joel Kuiperi su prome palabranan despues di su conkista: “DANKI NA E FORZA CU MI RUMAN OMAR…Read More »
-
Cochabamba
Historia pa Aruba
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018 Joel ta snatch…Read More »


text:
Difamacion y calumnia ta castigabel pa ley
Smaad en laster ta terminologianan cu ta origina for di nos Codigo Penal. Den Papiamento nos lo por yama e actonan aki difamacion y calumnia. Nan ta actonan castigabel pa ley, cual e culpabel por haya penanan cu por wordo imponi di boet of castigo di prizon. Riba e tereno civil un persona cu comete e actonan aki tambe por wordo confronta cu un demanda legal. Kico eigenlijk ta smaad en laster?
Ora cubo ta papia di difamacion ta trata di expresionnan haci cu e meta di ruina e reputacion di un persona. Cu otro palabra bo ta tratando di atacha e persona su honor y bon nomber. Sin cu ta necesario un persona publicamente ta wordo haci preto door di por ehempel culpe di un hecho castigabel. Pero difamacion no ta encera solamente culpa otro di un hecho castigabel pero tambe ora ta trata por ehempel di haci publicamente cu cierto persona lo tin relacion amoroso cu tal persona of personanan. Den un caso asina tambe nos por papia di difamacion. Ora cu e acusacionnan aki sosode por escrito y riba internet esaki lo wordo yama 'smaadschrift' esta difamacion por escrito. Diferencia entre difamacion y calumnia
Nos por papia di calumnia ora cu un persona haci acusacionnan di un otro siendo cu e sa of ta suppose di sa cu e acusacionnan aki no ta berdad. Ora cu bo sa cu algo no ta berdad lo por papia di laster, si bo persona conta e berdad e ora nunca por tin un caso di calumnia. Pero e ora nos por papia di difamacion si, pasobra hasta si bo conta e berdad e por ta un hecho castigabel pa ley segun nos Codigo Penal y un acto ilicito segun leynan civiel. Nos kier enfatisa cu e no ta bai pa conta e berdad si of no pero mas bien si e honor of bon nomber di un persona ta wordo atacha door di e acusacion. Perspectiva Codigo Penal
Art. 2:223 di nos codigo ta prescribi cu e persona cu comete a proposito e acto di difamacion atachando e honor y bon nomber di un persona, door di acuse di cierto tipo di hecho castigabel cu e intencion di crea publicidad di esaki lo wordo haya culpabel pa e hecho di difamacion y lo por haya un condena maximo di 6 luna di prizon of un boet monetario di e tercer categoria.
Inciso dos di e mesun articulo ta indica cu si e difamacion sosode entre otro por escrito, via potret of datonan di un computer cual contenido wordo treci den publicidad, e culpabel por haya castigo di prizon di maximo un aña of un boet monetario di e tercer categoria. E inciso aki ta cubri difamacion por ehempel den corant y tambe haci via social media. E articulo aki no necesariamente ta pone enfasis si e hecho ta berdad of no.
Articulo 1:54 di nos Codigo Civil ta stipula e suma cu ta mara na cada categoria:
Multa di tercer categoria ta un suma total di Afl. 10.000,-
Multa di cuarta categoria ta un suma total di Afl. 25.000,-
Awor kico ta e scenario, ora cu e difamacion no ta cuadra cu berdad?
Art. 2:224 di nos Codigo Penal ta trata e tema di calumnia (laster). Dicho articulo ta indica cu e persona cu comete e acto di difamacion sabiendo cu esaki no ta cuadra cu e berdad por wordo haya culpabel pa e hecho di calumnia cu un castigo maximo di 3 aña di prizon of boet monetario di di cuater categoria.
Den caso cu bo wordo condena pa e delito menciona den e paragraf anterior, bo por wordo descalifica di e derechonan menciona den articulo 1:64 inciso 1 sub a y b di nos Codigo Penal:
Ocupacion di cierto funcion(nan);
Ehecucion di cierto funcion(nan)
Si e persona cu wordo ofendi pa e actonan menciona akiriba a wordo declara culpabel den un sentencia irevocabel, e persona cu a difame no por wordo haya culpabel pa e hecho castigabel di calumnia. Difamacion y calumnia ta hechonan castigabel pa ley cu no ta wordo persigui si e victima no haci un denuncia. E persona por haci su denuncia y lo traha un proces-verbaal di e caso pa asina autoridadnan competente por persigui esun cu a haci su mes culpabel na e hechonan aki. Perspectiva civil
Pero e ta posibel tambe ora cu un persona haci su mes culpabel na difamacion of calumnia cu e lo ta cometiendo un acto ilicito (na Hulandes 'onrechtmatige daad') segun art. 6:162 BWA. E articulo aki ta indica cu e persona cu comete un acto ilicito na un otro persona tin e obligacion di compensa e daño causa pa e acto ey. E pasonan legal cu e persona por tuma ta inicia un kortgeding of un bodemzaak demandando sea rectificacion of pa e persona kita e expresionnan cu a wordo poni.
Compensacion legal den caso di difamacion y calumnia
Banda di e opcion di haci un denuncia oficial pa autoridadnan competente persigui esun cu a haci su mes culpabel pa e delitonan di difamacion y calumnia un ciudadano por encamina e caminda di entama un procedura civil. Si e ciudadano wordo difama e tin derecho riba un compensacion pa e daño cu e la sufri. Tin diferente tipo di daño cu e ciudadano por sufri entre otro daño di reputacion, perdida di entrada etc.
Tienda di Ley a wordo forma door di un grupo di studiantenan di ley y tambe juristanan cu pa dos aña caba ta brindando asistencia juridico na nos comunidad di Aruba. Durante e existencia di Tienda di Ley nos a publica diferente articulonan juridico. Nos a trata diferente topiconan di nos Codigo Civil, Ley Constitucional, pero tambe Codigo Penal, Ley di Labor y Ley Administrativo. Nos meta no ta pa solamente brinda asistencia juridico na nos comunidad, sino tambe informa nos pueblo y comunidad di nan derechonan. Cada ciudadano di Reino Hulandes ta suppose di conoce e leynan, pero hopi biaha pa falta di transparencia esaki no ta sosode. E hecho cu nos leynan mayoria biaha ta dificil pa compronde tambe ta hunga un rol. Pa e motibo aki nos ta purba di hinca e articulonan mas simpel cu nos por den otro na Papiamento, pero no tur biaha tin palabranan huridico exacto cu por wordo uza.
Ta spera cu por a informa e lector un poco tocante e topico aki. Si bo persona tin pregunta, algun sugerencia pa un proximo topico di ley of ta desea asistencia huridico por tuma contacto cu nos via nos facebook page: Plataforma Hobennan Profesional of nos e-mail: plataformahobennanprofesional@gmail.com.
Scirbi pa studiantenan di ley:
Gerick Croes LL.B, B.ec
Minorca Martis LL.B


text:
NewsRosario2019
Ultimo training pa Beach Tennis
Beach Tennis ta cla pa incia na Rosario
Ultimo entrenamento pa Beach tennis
Awe mainta y atardi e equipo di Beach tennis a hasi nan ultimo entrenamento aki na Rosario. Maud, Dominique, Sander y Aksel lo inica nan competencia manjan trempan.
Despues di nan ultimo entrenamento e atletanan a sinti nan mes bon y manjan ta cla pa start e competencia.
Aksel lo start prome den singles, sigi pa Sander y Maud tambe den singles y e ultimo pa mira accion den single ta Dominque.
Despues di esey lo hunga doubles den tanto dama como cabayero y lo finalisa atardi cu e Mix Double cu Aksel y Dominique.


text:
Formadó Chester Peterson.
Daniel— E s situashon entre eks empleadonan di CBA i prospekto minister di Asuntunan Ekonómiko Ramon Chong a yega na konosementu di formadó Chester Peterson sin tabatin konsekuensha pa por apuntá Ramon Chong komo minister.
Esaki ta lokual fuentenan den seno di Partido Nashonal a duna di konosé na Vigilante. Peterson tabata den poseshon di e karta algun siman kaba i na momento a konfrontá Chong, e prospekto minister a entrega tur dokumento konserní regardando e problemátika unda Peterson lo a konkluí for dje dokumentashonnan ku e no ta mira un problema pa presentá Chong komo kandidato minister. Den dos intento pa logra haña Peterson i Chong no tabata posibel haña un reakshon, anke Chong a yama bek pero den un reakshon di Vigilante no tabatin kontakto. Pues Chong ta sigui komo kandidato minister.


text:
ORANJESTAD, Aruba: E aña aki e banda One of A Kind, 1OAK, a lanta y nan ta cla pa deleita tur hende cu nan canticanan unico. Abo kier sa ken nan ta? Awel awo bo tin e oportunidad di poco, poco pa haya sa ken ta e frontline di e banda. Un di e cantantenan ta Rayner R.Y. Sprott, cu ta un hoben di 20 aña.
Rayner Sprott su stimacion na canto y musica ta bin danki na su tata, kende ta un legendario cu un carera extenso y exitoso como musico y cantante riba nos Isla, esta Reynaldo “ Mighty Rusty “ Sprott. Di chikito e tabata mira su tata como un role model y sin duda ainda e ta pa su persona. “Mi no por laga afo e parti cu baile tambe ta un parti esencial den locual mi gusta haci. E combinacion perfecto”, asina el a expresa. E prome experiencia riba escenario di Rayner Sprott tabata cu su 8 aña di edad na momento cu el a participa den un Calypso & Roadmarch Contest. Esaki tabata algo inolvidabel, pasobra aki el a haya su confirmacion di su vocacion y pasion. For di e momento ey e tabata sa cu su carera como cantante a inicia y di eynan e no a para mas. El a forma parti di e contest di cual e ta orguyoso di e inicio ey. Cu su 14 aña el a tuma un break pa asina duna chens pa su bos desaroya, pa asina ey sigura y forma un base solido como artista. Tempo e tabata mucha el a presenta na varios ocasion den Cas di Cultura como tambe riba e Barco Free Winds.
Na edad di 17 aña el a join e banda di su tata, unda nan tabata presenta den Casino na Riu Palace Aruba. Asina aki un biaha mas el a cuminsa gana su experiencia como un hoben adulto pa sigui cu e vocacion aki. “Naturalmente como artista e parti cu semper ta e reto principal ta e publico cu bo tin cu enfrenta. Y akinan e conseho y conocemento di mi tata semper tabata t’ey presente, pa asina yuda mi surpasa cualkier nervio y asina forma e artista Rayner”, el a splica. Ta importante pa cada artista haya su propio estilo y ta comodo cu su mes y den dominio di su publico, pa asina e por duna su miho presentacion.
Presentacionnan cu su tata na hotel a bira menos, pasobra un otro oportunidad tabata na caminda. Na aña 2016 bou guia y liderazgo di mi tata un biaha mas nan a haci un cambio chikito. Nan a bay forma parti di e banda “4Real”. E banda aki tabata presenta unicamente den temporada di Carnaval cu despues di algun tempo a disolve amicalmente.
Cu su 19 aña el a bolbe forma parti full time hunto cu su tata Mighty Rusty den e banda na Hotel Riu Palace di cual e ta forma parti di e cantantenan principal pa mas di 1 aña caba. Jurrick Salomon a acerca Rayner Sprott cu e proposicion pa forma parti di un banda nobo pa Aruba. “Esaki a tuma mi algun tempo pa yega na un decision. Pero na momento cu mi a tum’e, mi mester bisa cu e ta un escogencia bon haci”, el a expresa contento. E banda aki lo trece diversificacion/animacion diferente y di cual e ta contento di por forma parti di dje. 1OAK “One of a Kind” ta e banda cu pronto bo lo por mira y scucha Rayner Sprott cun’e. “Desde awo un danki grandi na Aruba pa ricibi nos man habri y cu tanto entusiasmo”.


text:
Havenkantoor huntu ku STINAPA a sondia e área, i a konstatá ku e área di Sorobon te ku Willemstoren (vuurtoren) ta e área ku ta afektá. E área ta grandi, tin kaminda e breu ta leu for di otro i tin kaminda e ta mas konsentrá. Esaki ta hasi ku e limpiesa lo tuma hopi tempu. Por lag’é e breu riba baranka seka pero mester limpia e breu den awa i riba bich. Den un siguiente komunikado nos lo partisipá e akshon ku lo tuma pa limpiesa
PERSBERICHT/KOMUNIKADO PA PRENSA
Afdeling Communicatie Openbaar Lichaam Bonaire
Telefoon: 717-5330 ext. 277 / 229 | Email: communicatie@bonairegov.com
Datum: 27-05-2017
Mesora personal di Havenkantoor a tuma medida nesesario:
“Derame di Petrolio ku daño pa kosta di Boneiru”
Kralendijk – Dia 16 di mei, Havenkantoor a risibí informashon di STINAPA tokante manchanan di petrolio ku a spula na bichnan di Isla Los Roques ku ta keda aproksimadamente ménos 170 kilometer for di kosta ost di Boneiru. E orígen ta un derame di petrolio ku a sosodé dia 23 di aprel na Trinidad i Tobago.
Mesora a informá warda kosta, Ministerio di Infrastruktura i Medio ambiente, Havenkantoor di Aruba i Kòrsou. Na mes momentu a pone instanshanan konserní na Boneiru i otro departamentunan di entidat públiko Boneiru tambe na altura di e situashon.
A tuma medidanan di prekoushon mirando ku tin un posibilidat ku e manchanan di petrolio por yega Boneiru. Esaki teniendo na kuenta e serkania di Los Roques. Havenmeester huntu ku wardakosta a tuma akshon pa investigá e área for di avion i “Cutter” pa averiguá si tin manchanan di petrolio biniendo direkshon di Boneiru.
Despues di un konsulta ku Rijkwaterstaat a risibí e informashon ku e petrolio ku ya tin un luna den laman lo kambia di konsistensha i forma bala di breu. Bala di breu ta petrolio ku a degradá debí na e awa di laman. Loke ta pone ku e ta difísil pa mira for di superfisie di laman, mirando ku esaki ta keda zueif nèt bou di nivel di laman.
Gobièrnu di Boneiru den persona di Havenmeester i tim, warda kosta i Stinapa lo keda monitoriá e situashon pa asina manehá esaki debidamente. Stinapa a risibí ekiponan nesesario pa hasi e bichnan limpi. Ta trata aki di hanskun, paña special pa bisti pa protehá voluntarionan un paña pa rekohé e petrolio i fòrki pa no tin nodi di mishi ku e paña sushi. Te ainda por tuma nota ku e manchanan ta basta chikitu, nan no ta mas grandi ku diesinku centimeter.
Ta difísil pa prevení mas mancha di petrolio yega nos kosta. Gobièrnu di Boneiru ta hasi un apelashon na tur hende pa avisá Stinapa òf Havenkantoor si nota manchanan di petrolio den laman serka e kosta di Boneiru. Laga e parti di limpiesa di esaki pa boluntarionan ku tin e ekipo adekuá. Si bo ta ke pone bo mes komo boluntario, por fabor tuma kontakto ku Stinapa òf Havenkantoor.
PERSBERICHT/KOMUNIKADO PA PRENSA
Afdeling Communicatie Openbaar Lichaam Bonaire
Telefoon: 717-5330 ext. 277 / 229 | Email: communicatie@bonairegov.com
Datum: 28-05-2017
Entidat Públiko di Boneiru huntu ku Stinapa i Selibon:
“Tumando akshon pa manehá e konsekuensha di derame di petrolio”
Kralendijk – Tim di entidat públiko, Stinapa i Selibon ta tumando akshonnan konkreto pa manehá i minimalisá e daño di e derame di petrolio pa kostanan na parti ost di Boneiru. Manera ta konosí for djaweps balanan di breu ta yegando kostanan di Boneiru. Gobièrnu di Boneiru a tuma akshon mesora ku a nota e peliger ku esaki por trese pa e kosta di Boneiru. Personal di havenkantoor a sòru pa e ekipo nesesario pa e tim di boluntario por hasi e limpiesa na e kostanan.
Un súplika ta bai na tur suidadano ku tuma nota di e balanan di breu pa no mishi ku esaki si bo no tin e ekipo nesesario. Mester di hanskun adekuá pa protehá bo mannan. E breu ta kontaminá i por ta tóksiko i peligroso pa bo kueru. Den kaso ku e supstansha mishi ku bo kueru, kita esaki ku sea “baby oil” òf zeta di kushina ku né. E supstansha NO ta kita ku habon òf alkohòl, usa un forma di zeta pa kita esaki.
Durante un reunion di e tim di akshon a deliniá e diferente puntonan di akshon pa minimalisá e daño ku e supstansha por kousa mundu bou di laman pero tambe paranan. E tim di akshon lo dirigí su esfuersonan na e partinan mas vulnerabel promé manera Lac, Sorobon i Lagun. Den e sitionan aki tin hopi animal ku por muri debí na e breu. Pa e motibu aki ta traha duru pa prevení esaki . Despues ku kolektá e balanan di breu, Selibon lo deshasí di esaki di un manera responsabel.
Personanan ku ta dispuesto pa yuda komo boluntario por tuma kontakto ku por fabor tuma kontakto ku Stinapa òf Havenkantoor. Ta hasi un apelashon na tur suidadanonan pa tene na kuenta ku pa por limpia e supstansha for di e bichnan mester di ekipo adekuá.


text:
Aksidente grave
Den oranan trempan di anochi, algu pasá di 7or, a tuma lugá un aksidente grave nèt na subida di brug Juliana di Punda bai Otrabanda, na altura di Consul Merikano. Un vehikulo ku tabata manehá pa un hende hòmber ku dos pasahero femenino aden a dal den e muraya ku tin kantu di kaminda, dal den un otro vehikulo i a bòltu riba su dak. Ambos pasahero a resultá riba kaminda mientras e shofur a sali ileso for di e aksidente. 2 Ambulans a presentá rapido pa duna promé asistensia mediko na ambos viktima. Agentenan polisial a sera e area pa tur trafiko bayendo direkshon di brug for di Saliña.
KOMPARTI E NOTISIA AKI VIA / Share the news
Like this:
Like Loading...
Related


text: KRALENDIJK – Habitantenan prekupá ta remarka ku a koba den e área na altura di Tanki abou, pega ku kaya Korona, i esaki ta kousa molèster. Ta notabel algun dia pasa, doñonan di e tereno na e área ariba menshoná a kuminsá ku kobamentu formal, sakando kantidat enorme di tera na e sitio. Pa e motibu aki koriendo riba kaya Korona, por tuma nota di seru haltu di tera na e sitio. Ta nan asuntu kiko nan ta hasi òf ta bai konstruí na e sitio, esaki loke hendenan ta remarka. Loke si ta importante pa tene kuenta kuné ta e kanal ku tin den e área, kaminda awa ta pasa pa kontinuá su destinu. Debí ku a pone un seru haltu na e sitio, esaki ta un estorbo pa e awa ku ta pasa bou di kaya Korona pa medio di un brùg, i sigui. Radio live 99.9 FM, despues di a risibí e informashon a bai na e sitio pa tuma nota di e situashon. Ta bèrdat ku e tera ta nèt na e salida di e awa ku ta bini for di pariba i ta pasa bou di kaminda. Na e momentu ku reportero di Radio Live 99.9 FM tabata na e sitio, awa tabata kore i no por pasa ku e pasada normal, debí na e seru haltu di tera. Suidadanonan ta menshoná, ku ta bon pa esnan ku ta traha na e sitio tuma nota di e situashon, meskos ta deber di gobièrnu, esnan konserní atendé ku loke ta sosodé na e sitio, ta entre otro loke hendenan a remarka tokante e situashon.


text:
Sur Korea
Sur Korea, ofisialmente e republika di Korea (ROK) anto tin biaha ta referi na dje solamente komo Korea, e ta un pais den Ost Asia, situa den e parti sur di e Peninsula Koreano. Su bisiñanan ta Nort Korea na parti nort, e republika di China na parti werst, anto Hapon na parti ost. Su kapital ta Seoul, ku tambe ta su siudad mas grandi. Sur Korea ta den un regio klimatiko temperá ku un tereno predominantemente montañoso. Su teritorio ta kubri un area di 99,392 km2 anto e tin un poblashon di 50 mion hende (2016).